CELEX: 62014TN0423
Language: fi
Date: 2014-06-06 00:00:00
Title: Asia T-423/14: Kanne 6.6.2014 – Larko v. komissio

1.9.2014   
            
            
               FI
            
            
               Euroopan unionin virallinen lehti
            
            
               C 292/48
            
         Kanne 6.6.2014 – Larko v. komissio
   (Asia T-423/14)
   2014/C 292/59
   Oikeudenkäyntikieli: kreikka
   
      Asianosaiset
   
   
      Kantaja: Larco Geniki Metalleftiki kai Metallourgiki A.E. (Ateena, Kreikka) (edustajat: asianajajat I. Dryllerakis, E. Triantafyllou, G. Psaroudakis, E. Rantos ja N. Korogiannakis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               hyväksymään tämän kanteen kokonaisuudessaan
            
         
               —
            
            
               kumoamaan komission 27.3.2014 päivätyn päätöksen (SG Greffe(2014) D/4621/28/03/2014, nro SA.34572 (2013/C, aiemmin 2013/NN)), joka koskee kantajalle annettua valtiontukea, jonka Helleenien tasavalta pani täytäntöön
            
         
               —
            
            
               määräämään palauttamaan korkoineen minkä tahansa rahamäärän, joka kantajalta on mahdollisesti peritty suoraan tai epäsuoraan pantaessa täytäntöön riidanalaista tointa ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin:
   
               1)
            
            
               Ensimmäinen kanneperuste, joka perustuu siihen, että komissio on rikkonut SEUT 107 artiklan 1 kohtaa ja SEUT 296 artiklaa, sillä: a) tukitoimenpiteitä 2, 3, 4 ja 6 ei voida katsoa SEUT 107 artiklan 1 kohdan mukaiseksi valtiontueksi ja b) vaikka tietyt tukitoimenpiteistä 2, 3, 4 ja 6 voitaisiin katsoa SEUT 107 artiklan 1 kohdan mukaiseksi valtiontueksi, nämä tuet soveltuvat sisämarkkinoille SEUT 107 artiklan 3 kohdan mukaisesti.
            
         
               2)
            
            
               Toinen kanneperuste, joka perustuu siihen, että valtiontakuita koskevan tiedonannon kriteereitä sovellettiin virheellisesti ja perustelematta sekä suhteellisuusperiaatetta loukattiin yksilöitäessä toimenpiteet 2, 4 ja 6 valtiontueksi ja arvioitaessa tukiosuuden määrää.
            
         
               3)
            
            
               Kolmas kanneperuste, joka perustuu perusteluiden puuttumiseen ja hyvän hallinnon periaatteen loukkaamiseen, sen vuoksi, ettei toimenpiteitä 3, 4 ja 6 arvioitaessa otettu huomioon kantajalle SEUT 107 artiklan 2 kohdan b alakohdan soveltamisedellytykset täyttävistä vuoden 2009 poikkeuksellista tapahtumista aiheutunutta vahinkoa.
            
         
               4)
            
            
               Neljäs kanneperuste, joka perustuu perusteluiden puuttumiseen ja hyvän hallinnon periaatteen loukkaamiseen sen vuoksi, ettei Kreikan talouskriisin vaikutuksia ja kriisistä seurannutta Kreikan valtion kantajalle tulevien maksujen keskeytystä otettu huomioon SEUT 107 artiklan 2 kohdan b alakohdassa tarkoitettuna poikkeuksellisena tapahtumana.
            
         
               5)
            
            
               Viides kanneperuste, joka perustuu riidanalaisen päätöksen luvun 4.5 ja päätösosan virheellisyyksiin takaisin perittävien rahamäärien osalta: SEUT 108 artiklan 3 kohdan ja asetuksen 659/1999 14 artiklan rikkominen, riittävien perustelujen puuttuminen, suhteellisuusperiaatteen loukkaaminen, omaisuudensuojan loukkaaminen ja takaisinperimismääräyksen rangaistuksenluonteisuus.